ציפורה הלר-גוטליב

ציפורה הלר גוטליב (באנגלית: Tziporah Heller Gottlieb) היא רבנית, מחנכת, סופרת ומרצה חרדית. היא ילידת ארצות הברית וחיה בירושלים.

ציפורה היא חברת סגל בכירה במכללת נווה ירושלים לנשים, מנהלת סמינר "בנות אביגיל" בקמפוס נווה ירושלים, ומרצה במכללה היהודית המקוונת "נעלה" (Naaleh.com). מתמחה בניתוח טקסטואלי של ספרות המקרא ופילוסופיה יהודית וכן בחקירת תפקידן של נשים ביהדות.

הרבנית הלר-גוטליב חיברה 9 ספרים, היא בעלת טור שבועי בעיתון "המודיע" ונחשבת כמרצה מבוקשת ו"דמות משפיעה" בקרב נשים חרדיות בכל העולם.

== השכלה ==
ציפורה נולדה למשפחת קרָסנר בברוקלין, ניו יורק, למדה בבית הספר היסודי "בית יעקב" ובשנים 1967-1966 היא למדה בסמינר הרב וולף בבני ברק.

== קריירה ==
בשנת 1967 נישאה ציפורה לרב אברהם דוד הלר ובמשך שנתיים הם התגוררו ביישוב עצמון-שגב בגליל התחתון, כדי להקים בו כולל.<ref name="bio"></ref> לאחר חזרתם לירושלים הם התגוררו בשכונת הר נוף, בעלה הפך למרצה בישיבת "אור שמח" ולאחר מכן ניהל את ישיבת פחד יצחק.<ref name="bio" /> בשנת 1970 החלה ללמד במכללת נווה ירושלים למדעי היהדות לנשים ובשנת 1980 הפכה לחברת סגל מן המניין. בשנת 2015 התמנתה למנהלת סמינר "בנות אביגיל" בקמפוס נווה.<ref></ref>

הלר מתמחה בניתוח טקסטואלי של ספרות המקרא ופילוסופיה יהודית, תוך התמקדות בפירושי הרמב"ם והמהר"ל. היא מרצה על נשים ביהדות, ו"חיי נשים בתנ"ך ובנביאים". היא ידועה ביכולתה לפשט "מושגים נשגבים" לרמה שכל שומעיה מבינים, תוך שימוש בסיפורים מהחיים וחוש הומור.<ref name="bio" /><ref name="towns"></ref><ref name=":0"></ref>

הרצאותיה, רובן ככולן, הן באנגלית. פעמיים בכל שנה היא עורכת סיורי הרצאות ברחבי העולם, בעיקר בארצות דוברות אנגלית<ref name="towns" /> ויש לה אלפים רבים של תלמידים ומעריצים.<ref name="bio" /><ref name="towns" /><ref name=":0" />

== פרטים אישיים ==
ציפור הייתה נשואה לרב אברהם דוד הלר במשך 46 שנה ולהם 14 ילדים. הרב נפטר בשנת 2013.<ref name="bio" />

לאחר כ-7 שנים בל"ג בעומר 2020 היא נישאה בשנית לרב דוד גוטליב.<ref></ref>

חתנה של ציפורה הלר, שמואל גולדשטיין, נפצע קשה בפיגוע בבית הכנסת קהילת בני תורה בשנת 2014 בירושלים.<ref></ref>

== ספרים שכתבה ==

# "יקר מפנינים" (More Precious Than Pearls: Selected Insights Into the Qualities of the Ideal Woman : Based on Eshes Chayil),<ref></ref>
# "זו הדרך למעלה" (This Way Up: Torah Essays on Spiritual Growth),<ref></ref>
# "גופנו נשמותינו" (Our Bodies, Our Souls: A Jewish Perspective on Feminine Spirituality),<ref></ref>
# "בואו נתמודד עם זה" (Let's Face It!: The 8 Essential Challenges of Living),<ref></ref>
# "תוכניות קרב" (Battle Plans: How to Fight the Yetzer Hara : According to Maharal, Ramchal, Chassidic and Mussar Masters),<ref>נכתב יחד עם: שרה יוכבד ריגלר (Sara Yoheved Rigler)</ref><ref></ref>
# "חזרה - הדרך שלך לשינוי מתמשך" (Return: Your Path to Lasting Change),<ref></ref>
# "הנה אתה" (Here You Are: Exploring the meaning of life's moments),<ref></ref>
# "מעשה האיזון" (The Balancing Act: How to bring the power and passion of Torah into our homes, our children – and ourselves),<ref></ref>
# "מראה רחוקה" (A Distant Mirror).<ref></ref>

== קישורים חיצוניים ==
* 
* [https://www.hidabroot.com//?s=tziporah+heller שיעורים מפי הרבנית ציפורה הלר-גוטליב] ([https://www.hidabroot.com/ אתר הידברות באנגלית]).
* [https://www.naaleh.com/teacher/rebbetzin-tziporah-heller/?hilite=%27artist%2FRebbetzin'%2C'Tziporah'%2C'Heller%27 שיעורים מפי הרבנית] ([https://www.naaleh.com אתר נעלה, באנגלית]).
* [https://torahanytime.com/speakers/137 שיעורים מפי הרבנית] ([https://torahanytime.com/speakers/137 אתר torahanytime, באנגלית]).

== הערות שוליים ==

קטגוריה:רבניות (נשות רבנים)
קטגוריה:אנשי חינוך יהודים
קטגוריה:חרדיות ישראליות
קטגוריה:נשים יהודיות
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:מועצה אזורית משגב: אישים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20